Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 61

1. Szerkezeti anyagok 1.1. A palack és a szerelvények gyártásához felhasznált szerkezeti anyag és a gáztöltet összeférhetősége 1.1.1. Palack olyan ötvözetlen acélból, ötvözött acélból, alumíniumból, alumíniumötvözetből, kompozit szerkezetből vagy egyéb olyan anyagból gyártható, amely a gáztöltettel nem lép vegyi reakcióba. 1.1.2. Palack szerelvénye csak olyan anyagból készíthető, amely a gáztöltettel nem lép vegyi reakcióba. A szelepnek ki kell elégítenie a vonatkozó szabványok előírásait.* 1.1.3. A palack és a szerelvények gyártásához felhasznált szerkezeti anyag és a gáztöltet összeférhetőségére vonatkozóan az ADR 2250 szélzetszám alatt előírtakat figyelembe kell venni. Az ADR 2250 szélzetszám alatt fel nem sorolt gáz betöltése akkor engedélyezhető, ha az engedélyt kérő vizsgálati eredményekkel igazolja a betölthető gáz összeférhetőségét a palack vagy a palack béléstest és szerelvények alapanyagával. 1.2. A palack és a szerelvények anyagának azonosítása, bizonylatolása. A palack és a szerelvények gyártásához felhasznált szerkezeti anyagok gyártója köteles gondoskodni az anyagok azonosíthatóságáról, nyilvántartásáról, szakszerű, minden károsodást kizáró tárolásáról és kezeléséről. Csak ellenőrzött, megfelelő bizonylattal rendelkező szerkezeti anyag használható fel. A szerkezeti anyagok vizsgálati bizonylatai feleljenek meg legalább az MSZ EN 10204 2.3. pontja előírásának.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes